cyanic-selkie/wikianc huggingface dataset:
Ֆրեդ (ֆուտբոլիստ, 1983)
«Օլիմպիկ Լիոն»
2008/09 մրցաշրջանի ընթացքում Ֆրեդը «Լիոն»-ի կազմում մասնակցել է հնարավոր 20 հանդիպումներից 15-ին։ Ֆրանսիական ակումբի կազմում նա իր վերջին հանդիպումը անցկացրել է 2009 թվականի հունվարի 10-ին։
2009 թվականի փետրվարի 26-ին Ֆրեդը խզել է իր պայմանագիրը «Լիոն»-ի հետ։
«Ֆլումիենսե»
Ֆրանսիայում պայմանագիրը խզելուց հետո Ֆրեդը վերադարձել է Բրազիլիա և պայմանագիր կնքել «Ֆլումիենսե»-ի հետ։ Իր նորամուտը բրազիլական ակումբի կազմում ֆուտբոլիստը նշել է 2009 թվականի մարտի 15-ին՝ «Մակաե»-ի դեմ խաղում ։ Այդ խաղում նա նաև դարձել է դուբլի հեղինակ։
Ֆրեդը հեռացել է բրազիլական ակումբից 2016 թվականին՝ մարզիչ Լևիր Կուլպիի հետ տարաձայնությունների պատճառով։
«Ատլետիկո Մինեյրո»
2016 թվականի հունիսի 8-ին «Ատլետիկո»-ի նախագահը թիմի թվիթերյան էջում հայտնել է Ֆրեդի հետ պայմանագիր կնքելու մասին։ Ֆուտբոլիստը թիմի հետ կնքել է 2 տարվա պայմանագիր։
Ֆրեդը թիմի կազմում իր նորամուտը նշել է 2016 թվականի հունիսի 12-ին՝ «Կրուզեիրո»-ի դեմ խաղում։ Նա դարձել է նաև գոլի հեղինակ, իսկ հանդիպումն ավարտվել է 2-3 հաշվով ։
Ֆրեդը ճանաչվել է Բրազիլիայի 2016 թվականի առաջնության լավագույն ռմբարկու՝ դառնալով 14 գոլի հեղինակ։
Միջազգային կարիերա
Բրազիլիայի ազգային հավաքականի կազմում Ֆրեդը իր դեբյուտային հանդիպումն անցկացրել է 2005 թվականի ապրիլի 27-ին՝ Գվատեմալայի հավաքականի դեմ խաղում։ Բրազիլիայի հավաքականի կազմում իր առաջին երկու գոլերը Ֆրեդը խփել է 2005 թվականի նոյեմբերի 12-ին՝ Արաբական Միացյալ Էմիրությունների ֆուտբոլի ազգային հավաքականի դեմ խաղում։ Հանդիպումն ավարտվել է 8-0 հաշվով։
Չնայած որ Ֆրեդը չէր մասնակցել ԱԱ2006-ի որակավորման փուլին, նա հրավիրվել է հավաքական աշխարհի առաջնությանը մասնակցելու համար։ Աշխարհի առաջնության շրջանակնեում նա իր առաջին գոլը խփել է 2006 թվականի հունիսի 18-ին՝ Ավստրալիայի հավաքականի դեմ կայացած խաղում։ Նա գոլի հեղինակ է դարձել հանդիպման վերջին րոպեին՝ գրավելով Մարկ Շվարցերի պաշտպանած դարպասը։
2013 թվականին Ֆրեդը առաջիններից էր, ով դարձավ հիմնական կազմի ֆուտբոլիստ գլխավոր մարզիչ Լուիս Ֆելիպե Սկոլարիի վերադարձից հետո։ Փետրվարի 6-ին «Ուեմբլի» մարզադաշտում կայացած Անգլիայի հավաքականի դեմ խաղում Ֆրեդը դարձել է գոլի հեղինակ, իսկ հանդիպումն ավարտվել է 2-1 հաշվով։
Կոնֆեդերացիների գավաթի խաղարկության ընթացքում Ֆրեդը դարձել է 5 գոլի հեղինակ, և ստացել է «Արծաթե խաղակոշիկ» մրցանակը ։ Նա դուբլի հեղինակ է դարձել Իտալիայի հավաքականի դեմ խաղում (4-2), մեկ գոլի հեղինակ Ուրուգվայի հավաքականի դեմ խաղում (2-1) և դուբլի հեղինակ եզրափակչի շրջանակներում կայացած Իսպանիայի հավաքականի դեմ խաղում (3-0)։
Ֆրեդի անունը 2014 թվականի մայիսին հայտնվել է Աշխարհի առաջնությանը մասնակցող ֆուտբոլիստների ցանկում ։ Առաջնության բացման խաղում, որը տեղի է ունեցել հունիսի 12-ին Խորվաթիայի դեմ, Ֆրեդը 69-րդ րոպեին ստացել է կարմիր քարտ և հեռացվել ։ Առաջնության շրջանակներում Ֆրեդը իր միակն գոլը խփել է Կամերունի հավաքականի դեմ կայացած խաղում, որն ավարտվել է 4-1 հաշվով՝ բրազիլացիների հաղթանակով ։ Բրազիլիայի և Նիդերլանդների հավաքականների միջև հանդիպումից հետո, որն ավարտվել է 3-0 հաշվով նիդերլանդցիների հաղթանակով, Ֆրեդը հայտարարել է միջազգային կարիերան ավարտելու մասին ։
Արտաքին հղումներ
Կատեգորիա:Ֆուտբոլի հարձակվողներ Կատեգորիա:Օլիմպիկ Լիոնի ֆուտբոլիստներ Կատեգորիա:Բրազիլիայի հավաքականի ֆուտբոլիստներ Կատեգորիա:Բրազիլացի ֆուտբոլիստներ Կատեգորիա:Ֆլումինենսեի ֆուտբոլիստներ Կատեգորիա:Կրուզեյրոյի ֆուտբոլիստներ Կատեգորիա:Ատլետիկո Մինեյրոյի ֆուտբոլիստներ
Վիշապի տունը
Դերերում
Վեսթերոսի արքան։ Հայտնի է որպես «ջերմ, բարի և պարկեշտ մարդ», Վիսերիսն ընտրվել է Լորդերի խորհրդի կողմից, Ջեյհեյրիս Թարգարիենին թագավորի պաշտոնում փոխարինելու համար Վիսերիսի դուստրը նրա առաջին կնոջից և ընտրված ժառանգորդից։ Նա վիշապների որսորդ է, ով հույս ունի դառնալ Վեսթերոսի առաջին իշխող թագուհին Վեսթերոսի թագուհին, Օթո Հայթաուերի դուստրը, Վիսերիսի երկրորդ կինը և Ռեյնիրայի խորթ մայրը, ով ունի իր սեփական երեխաները Վիսերիսից
Ծանոթագրություններ
Կատեգորիա:Ամերիկյան ֆենտեզի հեռուստասերիալներ Կատեգորիա:Անգլերեն հեռուստասերիալներ Կատեգորիա:Գահերի խաղ Կատեգորիա:HBO-ի բնօրինակ ծրագրեր
Նիկոլայ Կարամզին
Նիկոլայ Միխայլովիչ Կարամզին (Николай Михайлович Карамзин, դեկտեմբերի 1 (12), 1766, գ. Միխայլովկա (այժմ՝ Օրենբուրգի մարզի Բուգուլուկի շրջանում) - մայիսի 22, 1826, Պետերբուրգ), ռուս գրող, հրապարակախոս, պատմաբան։
Գրական գործունեությունը
Կարամզինը գլխավորել է ռուսական գրականության սենտիմենտալիստական (տես Սենտիմենտալիզմ) ուղղությունը։ Հիմնադրել և հրատարակել է «Մոսկովսկի ժուռնալ» («Московский Журнал», 1791—1792) ամսագիրը, որտեղ տպագրել է նաև իր «Լիոդոր», «Թշվառ Լիզան» (հայերեն հրտ.1858), «Բոյարի աղջիկ Նատալյան» վիպակները, բանաստեղծությունները, քննադատական հոդվածներն ու գրախոսությունները։ Կարամզինը հրատարակել է նաև «Վեստնիկ Եվրոպի» («Вестник Европы», 1802-1803) ամսագիրը, որտեղ լույս է տեսել նրա «Մարֆա մարզպանուհին կամ Նովգորոդի նվաճումը» (1803) պատմական վիպակը։ Կարամզինը զգալի դեր է կատարել ռուսական, հրապարակախոսության և գրական լեզվի զարգացման գործում։ 1790-ական թթ. կեսերից աշխատել է «Ռուսական պետության պատմության» (հ. 1-12, 1816-1829) վրա, որը, կարևոր աշխատություն լինելուց բացի, խոշոր երևույթ էր ռուսական գեղարվեստական արձակում։
Աշխարհայացքը
Կարամզինի աշխարհայացքը ձևավորման բարդ և հակասական ուղի է անցել։ Երիտասարդական տարիներին մերձեցել է Ն. Ի. Նովիկովին շրջապատող մասոնների հետ, հետաքրքրություն ցուցաբերել լուսավորական գաղափարախոսության նկատմամբ, սակայն Ֆրանսիական բուրժուական հեղափոխությունից հետո, որի հանդեպ բացասական վերաբերմունք է դրսևորել, վերջնականապես ձևավորվել է որպես հետադիմական ազնվականության գաղափարախոս և ինքնակալության պաշտպան։
Պատմագիտական հայացքները
Կարամզինի պատմագիտական հայացքները հիմնականում հենվում էին պատմության ռացիոնալիստական և պրագմատիստական ըմբռնման վրա։ Ըստ նրա՝ պատմական առաջադիմության հիմքը լուսավորության և խավարամոլության պայքարն է, որի ընթացքում վճռական դերը պատկանում է մեծ մարդկանց։ Ռուսաստանի պատմությունը նույնացրել է ռուսական պետության և ինքնակայության պատմության հետ՝ հանդես գալով միապետական-պահպանողական, ճորտատիրական կարգերի պաշտպանության դիրքերից՝ ընդդեմ ժողովրդների ազատագրական շարժումների։ Նորովի է մեկնաբանել պատմության մի շարք հարցեր, կիրառել է պատմա-համեմատական մեթոդը, ռուսաց պատմությունը փորձել է սերտորեն շաղկապել ընդհանուր պատմության հետ։
Կարամզինը և հայերը
Կարամզինը իր ստեղծագործություններում հետաքրքրություն է ցուցաբերել Հայաստանի անցյալի, հայ-ռուսական հարաբերությունների և հայ ժողովրդի վիճակի նկատմամբ։ «Ռուս ճանապարհորդի համակները» ուղեգրական նոթերում գրել է Հայոց թագավոր Լևոն Զ-ի մասին, «Վեստնիկ Եվրոպի» ամսագրում նյութեր է տպագրել Օսմանյան կայսրության լծի տակ գտնվող հայերի ծանր վիճակի մամին։ «Ռուսական պետության պատմությունը» աշխատության մեջ բազմաթիվ հետաքրքիր և կարևոր տվյալներ է հաղորդել Կիևի և Մոսկվայի հայկական գաղութների մասին, լուսաբանել է հայ-ռուսական տնտեսական և մշակութային կապերը, ռուսական սկզբնաղբյուրներից հետաքրքիր նյութեր է քաղել հայերի ու Հայաստանի մասին և գիտականորեն մեկնաբանել դրանք։
Ռուսական պատմագրության մեջ Կարամզինը առաջինն է արժեքավորել Մովսես Խորենացու «Հայոց պատմությունը» որպես աղբյուր նաև սլավոնների պատմության համար։
Դեռևս 1826 թվականին Խաչատուր Աբովյանը թարգմանել է «Ռուս ճանապարհորդի նամակները» նոթերի՝ Լևոն Զ-ին վերաբերող մասը, հետագայում՝ նաև մի շարք բանաստեղծություններ։
Ծանոթագրություններ
Կատեգորիա:Ռուս գրողներ Կատեգորիա:Ռուս պատմաբաններ Կատեգորիա:Ռուս բանաստեղծներ Կատեգորիա:Ռուս թարգմանիչներ Կատեգորիա:Ռուս հրապարակախոսներ Կատեգորիա:Ռուս լեզվաբաններ Կատեգորիա:Ռուս լրագրողներ Կատեգորիա:Ռուս արձակագիրներ Կատեգորիա:Ռուս քննադատներ Կատեգորիա:Սանկտ Պետերբուրգի գիտությունների ակադեմիայի թղթակից անդամներ Կատեգորիա:Անձինք նամականիշերի վրա Կատեգորիա:Սանկտ Պետերբուրգի գիտությունների ակադեմիայի պատվավոր անդամներ Կատեգորիա:Բանաստեղծներ այբբենական կարգով
Յոսիտո Օկուբո
Եյսիտո Օկուբո (大久保嘉人, ), ճապոնացի ֆուտբոլիստ, Տոկիո ակումբի հարձակվող։ 2003-2014 թվականներին նա խաղացել է Ճապոնիայի ազգային հավաքականի կազմում՝ խաղալով 60 խաղ, որտեղ խփել է 6 գոլ։ Ճապոնիայի օլիմպիական հավաքականի կազմում մասնակցել են Աթենքում կայացած 2004 թվականի Օլիմպիական ամառային խաղերին։
Բլիժնեե (ավան, Վոլնովախսկի շրջան)
Բլիժնեե (Ближнє), ավան Ուկրաինայի Դոնեցկի մարզի Վոլնովախսկի շրջանում։
2001 թվականի տվյալներով Բլիժնեե ավանում բնակվում էր 891 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Վոլնովախսկի շրջանի բնակավայրեր Կատեգորիա:Ուկրաինայի ավաններ
Սննդի հավաքածու
Սննդի հավաքածու (Meal kit), առաքման ծառայություն է ՝ հասարակական սննդի սպասարկման բիզնես մոդել, որտեղ ընկերությունը հաճախորդներին ուղարկում է նախապես չափաբաժիններով, իսկ երբեմն՝ մասամբ պատրաստված սննդի բաղադրիչները և բաղադրատոմսերը՝ տնական կերակուրներ պատրաստելու համար ։
Սննդի հավաքածուն չպետք է շփոթել հարմարավետ սննդի հետ (convenience food), որն իրականում եփվում և «պատրաստվում է» խոհանոցում նախքան առաքումը՝ սովորաբար սառնարանային տարայի մեջ։
Պատմություն
Սննդի հավաքածու բիզնես մոդելի ստեղծվել է Շվեդիայում և իրարամերժ աղբյուրները վերագրում են կամ Կիկի Տեանդերին, որը 2007 թվականին հիմնադրել է Middagsfrid-ը (մոտավորապես թարգմանվում է որպես «ընթրիքի երանություն»), կամ քույր և եղբայր ՝ Նիկլաս Արոնսոնին և Լինա Գեբակին, որոնք 2008 թվականին հիմնել են Linas Matkasse ընկերությունը ։ Middagsfrid-ը արագորեն տարածվել Հյուսիսային Եվրոպայի մի քանի այլ երկրներում և օրինակ է հանդիսացել մի շարք մրցակիցների համար ։ Սննդի հավաքածուներ վաճառող երեք ընկերություններ՝ Blue Apron-ը,  Plated-ը և HelloFresh-ը, որն արդեն գործում էր Եվրոպայում, մոտավորապես 2012 թվականին մուտք են գործել ամերիկյան շուկա ։
Բիզնես
Ըստ Inc Magazine ամսագրի՝ 2017 թվականի մարտի դրությամբ Ամերիկայի միացյալ նահանգներում կերակուր պատրաստող ավելի քան 150 ընկերություն է եղել ։ 2017 թվականի հուլիսի դրությամբ, ըստ Time Magazine ամսագրի, սննդի հավաքածուի բիզնեսը գնահատվել է 2,2 միլիարդ ԱՄՆ դոլար ամբողջ աշխարհում, ինչը կազմում է մոտ 1,3 տրիլիոն դոլար արժողությամբ պարենային շուկայի 1%-ը ։ Սուպերմարկետները փորձել են պայքարել սննդի հավաքածուների առաքման հանրաճանաչության դեմ՝ իրենց սեփական հավաքածուները վաճառելով խանութներում։ Blue Apron-ը 2017 թվականին Morning Consult- ի կողմից հարցված հաճախորդների կողմից ամենաշատ օգտագործվող ծառայությունն է եղել, որին հաջորդում էին HelloFresh-ը և Plated-ը ։ Թեև ընկերությունները և ծառայությունը արագ աճ են գրանցել, նրանք բախվում են բաժանորդներին պահելու լուրջ մարտահրավերի. շատ հաճախորդներ ծառայություններից օգտվում են միայն մեկ անգամ՝ գրավված անվճար սննդի առաջարկներով, և քչերը՝ ընդամենը 6%-ն է շարունակում 5-8 շաբաթ օգտվել։ Morning Consult-ի կողմից հարցված հաճախորդները 3 ամիս հետո բաժանորդագրվել են սննդի հավաքածուի ծառայություններ մեծ մասին։ Օգտվողները հիմնականում երիտասարդներ են, մեծամասամբ քաղաքաբնակ․ բարձր եկամուտ ունեցող տղամարդիկ են ։
Շրջակա միջավայրի վրա ազդեցություն
Արդյունաբերությունը քննադատության է ենթարկվել փաթեթներում օգտագործվող սառնարանային գել փաթեթների վերամշակման դժվարության համար։ Գելն օգտագործվում է, որ առաքման ընթացքում միսը և կաթնամթերքը պահվեն սառը միջավայրում։ Գելով փաթեթների հիմնական բաղադրիչը նատրիումի պոլիակրիլատն է՝ ոչ թունավոր փոշի, որը կարող է սառը մնալ, երբ հագեցած է ջրով ։
Ծանոթագրություններ
Կատեգորիա:Հասարակական սնունդ Կատեգորիա:Մարքեթինգ Կատեգորիա:Ծառայություններ (տնտեսագիտություն)
Ուրց Կոչիի
Ուրց Կոչիի, խուլեղինջազգիների ընտանիքին պատկանող դեղաբույս։
Նկարագրություն
5-15 սմ բարձրությամբ, տեղ-տեղ արմատավորվող բազմամյա, լավ մեղրատու, գեղազարդային փոքր կիսաթուփ է, որի սողացող ցողունները ստորին մասում փայտացած են։ Կարճակոթ մանր տերևները, որոնք պատված են եթերային յուղ պարունակող գեղձիկներով, բազմաթիվ վեր բարձրացող ծաղկակիր ցողունների վրա հակադիր դասավորված են օվալաձև կամ նշտարաձև։ Կազմելով գլխիկանման ծաղկաբույլեր` երկշուրթ սպիտակ, մանուշակագույն կամ վարդագույն ծաղիկները աճում են օղակներով փոքրիկ ճյուղերի գագաթներին։ Համարյա գնդաձև պտուղները մուգ գորշագույն շատ մանր ընկուզիկներ են ։
Տարածվածություն
Աճում է ստորին և միջին լեռնային գոտիների չոր լանջերին։ Հանդիպում է բոլոր մարզերում ։
Նշանակություն
Բուժական նպատակներով օգտագործում են բույսի վերգետնյա մասը, որը հավաքում են ծաղկման շրջանում։ Ուրցի վերգետնյա մասը պարունակում է դաբաղանյութեր, դառնանյութեր, օրգանական թթուներ, խեժ, ֆլավոնային գլիկոզիդներ, ուրսոլաթթու, օլեինաթթու, եռտերպենոիդներ, ճարպային յուղեր և եթերային յուղ, որի մեջ կուտակվում են ֆենոլներ, թիմոլ և կարվակրոլ, ինչպես նաև լինալոոլ, պինեն, ցիմոլ և այլ տերպեններ ։
Ծանոթագրություններ
Կատեգորիա:Դեղաբույսեր Կատեգորիա:Շրթնածաղկավորներ Կատեգորիա:Դեկորատիվ բույսեր Կատեգորիա:Բազմամյա բույսեր Կատեգորիա:Խոտաբույսեր Կատեգորիա:Մեղրատու բույսեր
Լեոպոլդ Հոֆման
Լեոպոլդ Հոֆման (Leopold Hofmann, ), ավստրիացի կոմպոզիտոր և դիրիժոր։
Կենսագրություն
Լեոպոլդ Հոֆմանը յոթ տարեկանից երգել է պալատական երգչախմբում, այնուհետև Գեորգ Քրիստոֆ Վագենսեյլի մոտ սովորել է ստեղնաշարային գործիքներ և կոմպոզիցիա։ Ծառայել է որպես խմբավար և նվագախմբի ղեկավար Վիեննայի Սուրբ Միքայել և Սուրբ Պետրոս տաճարներում, 1763 թվականից՝ պալատական մատուռի երգեհոնահար, 1769 թվականի դեկտեմբերի 30-ից՝ պալատական երաժշտության ուսուցիչ՝ 30 ֆլորին աշխատավարձով ։
1772 թվականին նա ստանձնել է իր կյանքի գործունեության գլխավոր պաշտոնը՝ Սուրբ Ստեփանոսի մայր տաճարի երաժշտական ղեկավարը, որում մնացել է մինչև իր կյանքի վերջը։ Իր մահից որոշ ժամանակ առաջ արդեն հիվանդ Հոֆմանի օգնականի պաշտոնը ստանձնել է Վոլֆգանգ Ամադեուս Մոցարտը, որը հույս է ունեցել հետագայում փոխարինի Հոֆմանին, սակայն մահացել է իր ղեկավարից առաջ։ Մոցարտի մահից հետո այդ պաշտոնը զբաղեցրել է ավստրիացի կոմպոզիտոր, երգեհոնահար Յոհան Ալբրեխտսբերգերը։
Աշխատություններ
Հոֆմանի կոմպոզիտորական ժառանգությունը ներառում է մոտ 45 սիմֆոնիա, 60 կոնցերտ կլավեսինի, ֆլեյտայի, հոբոյի, ջութակի, թավջութակի և նվագախմբի համար, եկեղեցական երաժշտություն, ինչպես նաև կամերային երաժշտություն՝ քառյակներ, տրիոներ, կլավիերային սոնատներ։ Ֆլեյտայի և նվագախմբի համար Հոֆմանի ամենահայտնի կոնցերտը երկար տարիներ սխալմամբ վերագրվել է ավստրիացի մեծ երգահան Յոզեֆ Հայդնին։ Հոֆմանի բազմաթիվ նվագախմբային ստեղծագործություններից որոշները ձայնագրվել են վերջին ժամանակներս։
(913) Օտիլա
(913) Օտիլա (Otila), աստերոիդ աստերոիդների հիմնական գոտում։ Հայտնաբերվել է 1919 թվականի մայիսի 19-ին Կառլ Ռեյնմուտի կողմից Հայդելբերգում ։
Միջին հեռավորությունը Արեգակից կազմում է 2,197059 ա. մ., առավելագույնը մոտենում է 1,8213 ա. մ. հեռավորության վրա և հեռանում 2,5728 ա. մ. ։ Արեգակի շուրջ մեկ ամբողջական պտույտ է կատարում 1189,49 երկրային օրվա ընթացքում, իր ուղեծրով շարժվելով միջինում 0,30265 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,81° անկյուն։
Օտիլա աստերոիդը դասվում է Ֆլորայի աստերոիդների ընտանիքին, որի մեջ ներառված են այս պահին հայտնի ավել քան 7438 անդամներ։ Ընտանիքի ներքին սահմանը անցնում է 2,17 ա. մ. հեռավորության վրա Արեգակից, իսկ արտաքին սահմանը՝ 2,33։ Այս ընտանիքի աստերոիդների էքսցենտրիսիտետները ընկնում են 0,109-0,168 միջակայքում, իսկ ուղեծրի թեքումը՝ 2,4°-6,9°։
Արտաքին հղումներ
Կատեգորիա:Ֆլորայի ընտանիքի աստերոիդներ Կատեգորիա:1919 թվականին հայտնաբերված աստղագիտական մարմիններ Կատեգորիա:Կառլ Ռեյնմուտի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Էրիկ Ուիթնի
Էրիկ Ուիթնի (, առավել հայտնի ինչպես՝ Ghostemane կամ Eric Ghoste ), ամերիկացի ռեփեր, երգիչ և երգահան։ Ghostemane մականվան ներքո թողարկել է ութ սոլո ալբոմ և երեք համատեղ ալբոմ, որոնք հիմնականում կրում էին մետալի, հիփ հոփի և ինդուստրիալ երաժշտության տարրեր։ Ուիթնին թողարկել է նաև մի շարք լրացուցիչ սոլո նախագծեր տարբեր ոճերում, այդ թվում ՝ սև մետալ՝ Baader-Meinhof, աղմուկային երաժշտություն՝ GASM և էլեկտրոնային երաժշտություն՝ Swearr ։ Նա սկսել է իր կարիերան hardcore punk և doom metal խմբերում՝ Ֆլորիդայի շրջակայքում ։ 2015 թվականին տեղափոխվել է Լոս Անջելես՝ Ill Bizz կեղծանվան ներքո սկսելու իր կարիերան որպես ռեփեր ։ Նույն ժամանակահատվածում անդամակցել է Schemaposse հիփ հոփ խմբին ։
Ghostemane-ին մեծ ժողովրդականություն է ունեցել SoundCloud-ում։ 2018 թվականին Ghostemane-ը թողարկել է իր N/O/I/S/E յոթերորդ ստուդիական ալբոմը, որը շատ սպասված էր անդերգրաունդային երաժշտական հարթակում ։
Վաղ կյանք
Էրիկ Ուիթնին ծնվել է 1991 թվականի ապրիլի 15-ին Ֆլորիդայի Լեյք Ուորթ քաղաքում՝ Նյու Յորքից ծնողների ընտանիքում ։ Մեծացել է Ֆլորիդա նահանգի Ուեսթ Փալմ Բիչ քաղաքում։ Դեռահասության տարիքում հիմնականում հետաքրքրվում էր Hardcore Punk երաժշտությամբ։ Նա սովորել է կիթառ նվագել և ելույթ է ունեցել մի քանի խմբում, այդ թվում՝ Nemesis և Seven Serpents ։ Ավագ դպրոցում նա նաև ֆուտբոլ էր խաղում՝ ասելով, որ իրեն ստիպել էր հայրը, որը մահացել է, երբ Ուիթնին տասնյոթ տարեկան էր ։
Ուիթնին ծանոթացել է ռեփ երաժշտությանը, երբ Nemesis խմբի կիթառահար էր։ Խմբի ընկերներից մեկը նրան ծանոթացրել է Մեմֆիս-ռեփ-ին ։
Գործունեություն
Նախքան երաժշտական գործունեությունն սկսելը Ուիթնին աշխատել է B2B-ի վաճառքի ոլորտում՝ մի քանի պաշտոնում ։ 2015 թվականին Ուիթնին տեղափոխվել է Լոս Անջելես, քանի որ երաժշտության ոլորտում հաջողության չէր հասել Հարավային Ֆլորիդայում: Նա նաև հրաժարվել է իր աշխատանքից ։ Հանդիպելով JGRXXN-ին՝ Ուիթնին միացել է նրա Schemaposse խմբին, որի կազմում էին նաև Քրեյգ Քսենը և Լիլ Փիփը ։
2016 թվականի ապրիլին՝ խմբում մեկ տարի աշխատելուց հետո, Ուիթնին լքեց է այն ։ Հետագայում նա թողարկել է իր սեփական Blackmage ալբոմը և առաջին կինեմատոգրաֆիական երաժշտական տեսահոլովակը՝ John Dee սինգլի հիման վրա։ Ի վերջո, Ուիթնին սկսել է շփվել Ֆլորիդայի ռեփեր գործընկեր Պոույայի հետ ։ 2017 թվականի ապրիլին Պոույան Ghostemane-ի հետ թողարկել է 1000 Rounds-ի տեսահոլովակը ։ 2021 թվականի մայիսի դրությամբ այն հավաքել է ավելի քան 29 միլիոն դիտում ։
2017 թվականի վերջին Ուիթնին մեծ հաջողություն է ունեցել, երբ TRASH GANG-ի արթ-խումբը ստեղծել և թողարկել է իր Mercury: Retrograde երգի համար երաժշտական տեսահոլովակ՝ 1930-ական թվականների մուլտֆիլմերի խմբագրմամբ։ Մուլտֆիլմը 1933 թվականին նկարահանված Բեթի Բուպի կարճամետրաժ « Սպիտակաձյունիկ » ֆիլմն էր։
2018 թվականի հոկտեմբերին նա միավորվել է Զուբինի հետ՝ Broken անվանումով երգը թողարկելու համար ։ Նույն տարի նա թողարկել է նաև իր յոթերորդ՝ N/O/I/S/E ստուդիական ալբոմը։ 2020 թվականի մայիսին նա ներկայացրել է իր վերջին նախագիծը՝ lo-fi black metal ժանրի խումբը, որը կոչվում է Baader-Meinhof, որի սոլո անդամն ինքն է (հեղինակ՝ Eric Ghoste) ։ Ghostemane-ը նաև իր նախկին հարսնացու Փոփիի A Very Poppy Christmas ալբոմի միակ պրոդյուսերն է։ Ալբոմը թողարկվել է 2020 թվականի դեկտեմբերին։
2021 թվականին Ghostemane-ի «AI» տեսահոլովակը, որի ռեժիսորը Նիկ Սինելին էր, առաջադրվել է Բեռլինի երաժշտական տեսահոլովակների մրցանակաբաշխության «Ամենատարօրինակ» անվանակարգում ։
Անձնական կյանք
2019 թվականի հոկտեմբերին Ghostemane-ը սկսել է հանդիպել երաժիշտ և բլոգեր Փոփիի հետ։ 2020 թվականի հուլիսին աղջիկը սոցիալական ցանցերում հայտնել է, որ նշանվել են ։ 2021 թվականի վերջին հայտարարվել է, որ զույգը բաժանվել է ։
Բոգդանովկա (գյուղ, Վոլնովախսկի շրջան)
Բոգդանովկա (Богданівка), գյուղ Ուկրաինայի Դոնեցկի մարզի Վոլնովախսկի շրջանում։
2001 թվականի տվյալներով Բոգդանովկա գյուղում բնակվում էր 90 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Վոլնովախսկի շրջանի բնակավայրեր Կատեգորիա:Ուկրաինայի գյուղեր
Սամվել (վեպ)
Նկարագրելով Հայաստանի ծանր վիճակը 4-րդ դարում` Րաֆֆին ձգտում էր նկարագրել Հայաստանը 19-րդ դարում, երբ այն գտնվում էր Թուրքիայի և Ռուսաստանի տիրապետության տակ։ Ցարական իշխանությունը այրում էր հայկական գրքերը, փակում եկեղեցիները և ոչնչացնում լեզուն։ Րաֆֆին չէր կարող լուռ նայել այդ ամենին։ «Գրելով այս վեպը ես նպատակ եմ ունեցել այդպիսի նկարագիր մեր պատմական անցյալից»,- գրել է Րաֆֆին։
Վեպը ներառված է հայկական ուսումնական ծրագրի մեջ։ Դրա հիմնական գաղափարներից են հայրենասիրությունը և ազատագրական պայքարի կոչը։ Բոլոր հերոսները հայրենասիրություն են խորհրդանշում, նույնիսկ կանայք, ովքեր (Աշխենը, Համազասպուհին, թագուհին` Փառանձեմը) պատրաստ են իրենց արյունը թափել հանուն հայրենիքի։
Վեպի համար նյութ է ծառայել Փավստոս Բուզանդի և Մովսես Խորենացու «Հայոց պատմությունները»։ Վեպը բաղկացած է Հառաջաբանից, երեք գլուխներից և «Փակագծերի մեջ» հավելվածից։
Սյուժե
Գործողությունը տեղի է ունենում IV դարի Հայաստանում։ Պարսից արքա Շապուհը գերում է Արշակ Բ-ին և բանտարկում Խուժիստանի Անհուշ բերդում, Հայաստանը մնում է անպաշտպան։ Մերուժան Արծրունին և Վահան Մամիկոնյանը դավաճանում են հայրենիքը և սկսում են ծառայել Շապուհին, որի դիմաց Շապուհը Մերուժան Արծրունուն խոստանում է հայոց գահը, իսկ Վահան Մամիկոնյանին՝ հայոց սպարապետության պաշտոնը։ Վահան Մամիկոնյանի որդին` Սամվելը, իմանալով հոր դավաճանության մասին, որոշում է հորեղբոր որդու՝ Մուշեղ Մամիկոնյանի հետ պաշտպանել Հայաստանը։ Սամվելը սպանում է իր հորը հայրենիքը և կրոնը դավաճանելու համար։ Իսկ հայկական եկեղեցում պարսկացած մոր արյունով հանգցնում է վերջին պարսկական կրակը իր հայրենիքում։
Առաջին գիրք
Խնջույքի ժամանակ Տաճատուհին՝ Սամվելի մայրը, ցանկանում է թունավորել Մուշեղին, սակայն ծառա Նվարդը, լսելով դրա մասին, ասում է Հուսիկին՝ Սամվելի հավատարիմ սպասավորին, իսկ սա՝ Մուշեղին։ Վահանի երկրորդ կինը՝ Որմիզդուխտը՝ Շապուհ արքայի քույրը, գաղտնի ներթափանցելով Սամվելի սենյակ, զգուշացնում է նրան, որ պարսից զորքը մոտենում է Հայաստանին ոչ թե Տարոնի, այլ Ռշտունիքի կողմից, որտեղ գտնվում է տղայի սիրելին՝ Աշխենը։
Երկրորդ գիրք
Երկրորդ գիրքն բաղկացած է «Մեկը արևմուտքում, մյուսը արևելքում» և «Ճանապարհները բաժանվում են» ենթագլուխներից։ Բյուզանդացի Վաղես կայսրը Ներսես Մեծին իր երկու սարկավագների (Տիրեի և Ռոստոմի) հետ աքսորում է Պատմոս կղզին։ Նույն ժամանակահատվածում Արշակ Բ-ն աքսորված է Անհուշ բերդ։ Նրա հավատարիմ ծառաներից մեկը՝ Դրաստամատը, պարսիկների և քուշանների դեմ մղվող պատերազմի ընթացքում փրկելով Շապուհին, արժանացել էր նրա գովեստներին։ Շապուհը նրան առաջարկում է մի ցանկություն ասել, որն էլ լինում է Հայոց թագավորին տեսնելը։ Մեկնելով Անհուշ (Անուշ) բերդ` Դրաստամատը ամեն եղելությունը պատմում է Արշակ Բ-ին։
Որմիզդուխտից ստացած տեղեկությունների համաձայն` պարսից զորքը մոտենում է Հայաստանին ոչ թե Տարոնի, այլ Ռշտունիքի կողմից, որտեղ գտնվում էր Սամվելի սիրեցյալը՝ Աշխենը։ Սամվելը շտապով իր սուրհանդակի՝ Մալխասի միջոցում լուր է ուղարկում Ռշտունյաց Գարեգին իշխանին, և ինքը ևս մեկնում է այդտեղ։ Ռշտունու մութ անտառներում տեղացիների հետ ընդհարման արդյունքում Սամվելը այժմ ունի 48 մարդ։ Շտապում է զգուշացնել Ռշտունի իշխանին պարսիկների հարձակման մասին, սակայն հասնելով տեղ՝ տեսնում է, որ ամրոցն արդեն պաշարված է և հրկիզված։ Պարսիկները գերեվարել էին Աշխենի մորը՝ Համազասպուհուն։ «Արտասուքի աղբյուր»-ի մոտ Աշխենը և Սամվելը հանդիպում են։ Սամվելը հայտնվում է երկբայական դրության մեջ. ո՞ր կողմը գնալ, դեպի հայրենի՞ք, թե՞ դեպի սիրած աղջիկը։ Աշխենը Սամվելին պատասխանում է` ասելով, որ Սամվելը նրան արժանի չի լինի, եթե նա «իր արյունը չխառնի հայրենիքի փրկության համար մարտնչող զինվորների արյան հետ»։
Վահան Մամիկոնյանը Համազասպուհու հորեղբայրն էր։ Գերի վերցնելով զարմուհուն` նա նրան առաջարկում է զրադաշտականություն ընդունել։ Ստանում է մերժում։ Երբ Ռշտունու զինվորները մտնում են Վան, Վահանը հրամայում է սպանել Համազասպուհուն։ Նրա մերկ մարմինը կախում են ոտքերով վեր։ Վան մտած Սամվելը համեմատում է հորը եղբայրասպան Կայենի հետ։ Սրանից հետո Սամվելը որոշ ժամանակ չի երևում գործողությունների թատերաբեմում. հիվանդանում է։ Դրանից հետո Մերուժանը վերադառնում է տուն՝ հարազատներին տեսնելու։ Մայրը համոզում է հարսին չընդունել տուն դավաճան ամուսնուն, ով ուրացավ իր կրոնը միայն Շապուհի քրոջը՝ Որմիզդուխտին կնության առնելու համար։ Նրան չեն ընդունում, և դավաճանը հեռանում է։
Շապուհը նոր զորքերով ժամանում է Հայաստան։ Ավերում է քաղաքներ, այդ թվում Զարեհավանը։ Ապա Շապուհը մերկացնում է Հայոց գերեվարված կանանոցը և տարբեր չարչարանքների ենթարկում` ոմանց նաև սպանելով։ Սրանից հետո հետ է դառնում Տիզբոն։ Ճանապարհին նրա վրա հարձակվում է Մուշեղի` 20.000 զինվորից բաղկացած գունդը։ Մուշեղը գերի է վերցնում արքայի քրոջը՝ Որմիզդուխտին, սակայն պարսկական կանանոցը ողջ և առողջ հետ է ուղարկում Պարսկաստան` սա համարելով ամենամեծ վրեժխնդրություն Շապուհի կատարած չարագործության դիմաց։ Գերուհուն բերում է Արտագերս՝ թագուհու մոտ։ Շապուհը հրամայում է Մուշեղի պատկերը փորագրել իր ոսկեձույլ գավաթի վրա, և ամեն անգամ, երբ խմում է այդ բաժակից, ասում է. «ի փառս ճերմակաձիույն»։ Փառանձեմ թագուհին սպարապետ է կարգում Մուշեղին և ուղարկում Բյուզանդիա` իր որդուն՝ գահաժառանգ Պապին բերելու։ Մերուժանը պաշարում է Արտագերսը, որը տևում է ամիսներ։ Պարսիկները չեն կարողանում գրավել ամրոցը, սակայն սկսվում է համաճարակ և սով, խլում հազարավոր մարդկանց կյանքեր։ Բերդում մնում են միայն թագուհին, Որմիզդուխտը և երկու նաժիշտները (Շուշան և Հասմիկ)։ Ամրոցի դրության մասին տեղեկություններ է տանում Մերուժանին Հայր մարդպետը, ով, գաղտագողի մտնելով ամրոց, տեսնում է դիակներից առաջացած բլուրներ։ Վերջիվերջո, Մերուժանը մտնում է Արտագերս ամրոց, տեսնում է իր սիրած կնոջը՝ Որմիզդուխտին։ Վերջինս մերժում է Մերուժանին` խոցելով նրա սիրտը։ Այնուամենայնիվ, պարսիկները Փառանձեմ թագուհուն և Որմիզդուխտին տանում են իրենց հետ Պարսկաստան։
Երրորդ գիրք
Սամվելը առողջանում է, դուրս գալիս Անձևացյաց գավառի Հոգվոց վանքից և ուղևորվում դեպի քեռու ճամբարը։ Սամվելը և իր մարդիկ հասնում են Մերուժան Արծրունու զորքի ճամբարին։ Սամվելը հանդիպում է հորը՝ Վահանին։ Ոչինչ չկասկածելով՝ Վահանն ուրախությամբ է ընդունում որդուն։ Խոսակցություններից մեկի ժամանակ Վահան Մամիկոնյանը Սամվելից ստանում է իր կնոջ՝ Տաճատուհու նամակը` ուղղված իրեն։ Նամակն ավարտվում է Տաճատուհու այս խոսքով. «Շատ պետք չէ հավատալ Սամվելին»։
Խնջույքի ժամանակ Սամվելն ականատես է լինում հայոց սուրբ գրքերի այրման գործընթացին և գերիների սպանդին, ինչը ամրապնդում է իր ծրագրի կատարման միտքը։ Մերուժանը առաջարկում է գնալ որսի, Վահանն ու Սամվելը համաձայնում են։ Որսի ժամանակ հայր և որդի առանձնազրույց են ունենում։ Սամվելը վերջին ճիգն է գործադրում, որ հետ պահի հորը այդ սխալ որոշումից, սակայն դա նրան չի հաջողվում։ Նա դավաճան է կոչում հորը։ Զայրացած Վահանը մերկացնում է սուրը, որ սպանի որդուն, բայց Սամվելն առաջինն է հարվածում հորը և սպանում նրան։ Նրա զինվորները ճակատամարտում են պարսիկների հետ, ովքեր ևս եկել էին որսի։ Պատանի Արտավազդը իր նետով խոցում է Մերուժանին։ Նա ստիպված է լինում փախչել իր հանրահայտ ճերմակ ձիով։ Պարսից Կարեն անունով զորավարը, խաբելով Արբակին (Սամվելի դայակին), նրա ձին է նստում և փախուստի դիմում։ Երբ բժիշկները մշակում են Մերուժանի վերքերը, Կարենը պարծենում է, թե սպանել է Արբակին։ Այդուհանդերձ, պատերազմի ժամանակ Մերուժանը տեսնում է Արբակին և հրամայում է ձերբակալել ստախոս զորավարին։ Ապա Մերուժանը վիրավոր գերի է ընկնում պարսիկներին շրջապատած նոր հայկական զորքին։
Ամիսներ անց Սամվելը գալիս է Ողական։ Մայրը պահում էր պարսիկ ծառաներ, զարդարել էր դղյակը պարսից զարդարանքով և ստիպում էր բոլորին պարսից հագուստ կրել։ Կազմակերպել էր զրադաշտական զոհաբերություն։ Սամվելը հրամայում է մարել կրակները։ Մայրը հրաժարվում է։ Սամվելը սպառնում է, որ կհեղի բագինները մոր արյամբ։ Մայրը որդուն կոչում է անիրավ։ Սամվելը, ասելով հետևյալ խոսքերը՝ «Թող մարդիկ ինձ անիրավ կոչեն, թող մարդիկ ինձ եղեռնագործ կոչեն, ահա՜, այն սուրը, որ սպանեց դավաճան հորը, կսպանե նաև ուրացող մորը», սրտախողխող է անում դավաճան մորը։
Վեպի գլուխները
Առաջին գիրք
Փակագծերի մեջ հավելված
Երկրորդ գիրք
Մեկը արևմուտքում, մյուսը- արևելքում Ճանապարհները բաժանվում են
Արտաքին հղումներ
Կատեգորիա:Պատմական վեպեր Կատեգորիա:1886 գրքեր Կատեգորիա:Հայերեն վեպեր Կատեգորիա:Գրական ստեղծագործություններ այբբենական կարգով
Հենման ֆունկցիա
Սահմանում
Հենման ֆունկցիան  տես . A ոչ դատարակ ուռուցիկ -ում բազմության համար տրվում է հետևյալ կերպ. Ներկայացումը ստացվում է ավելի ինտուիտիվ, երբ x-ը միավոր վեկտոր է. այսինք, երբ A-ն գտնվում է փակ կիսահարթության մեջ։ Եւ առնվազն մի կետ կա A-ի սահմանային տիրույթում, որ գտնվում է այս կիսահարթության մեջ։ H(x) հիպերհարթությունը այդ պատճառով կոչվում է X միավոր վեկտորին հենված արտաքին կիսահարթություն ։ Արտաքին բառը կարևոր է այստեղ, քանի որ X-ի ուղղոությունը շատ կարևոր է դեր է խաղում։ H(x) բազմությունը ընդհանուր առմամբ տարբեր է H(-x)-ից։ Այս դեպքում hA -ն H(x)-ի հեռավորությունն է կենտրոնից։
Օրինակներ
A={a} միատարր բազմության հենման ֆունցիան ներկայացվում է տեսքով։
Էվկլիդյան B1 միավոր գնդի հենման ֆունցիան ներկայացվում է   տեսքով։
Որպես A-ից կախված ֆունկցիա
Վերափոխված կամ ընդլայնված բազմությունների հենման ֆունկցիան սերտ կապ ունի հիմական A բազմությոնից
և
ավելի ընդհանրացված տեսքը․
որտեղ A + B-ն Մինկովսկու գումար-ն է․
2 ոչ դատարկ կոմպակտ ուռուցիկ բազմությունների Հաուսդորֆյան հեռավորությունը՝   -ն կարող են ներկայացվեն հենման ֆունկցիայի տեսքով։ որտեղ, աջ կողմի արտահայտության մեջ միավոր նորմն է օգտագործվում։
Ծանոթագրություններ
Կատեգորիա:Ուռուցիկ երկրաչափություն Կատեգորիա:Ֆունկցիաների տեսակներ
Գուլբեգ Ինալով
Գուլբեգ Ինալով (Иналаты Гульбег (ծնվ.՝ Ցխինվալ, Վրացական ԽՍՀ), ազգությամբ օս հայ ազատամարտիկ։ Եղել է հատուկջոկատային։
Կենսագրություն
Ծնվել է Ցխինվալ քաղաքում, Վրացական ԽՍՀ։
Կամավոր մեկնել է Հայաստան՝ մասնակցելու Արցախյան պատերազմին։ Օլեգ Գուսովի հետ միասին Կովսական-Սանասար շրջանում գերի են վերցրել շուրջ 90 ադրբեջանցի և այդպես քշել նրանց մինչև Ստեփանակերտ։ Երկուսն էլ պարգևատրվել է արցախյան «Արիության համար» մեդալով։
Կատեգորիա:Օս ազատամարտիկներ Կատեգորիա:Ցխինվալ քաղաքում ծնվածներ
Համակարգչային խաղերի մշակում
Համակարգչայի խաղերի մշակումը համակարգչային խաղ ստեղծելու պրոցեսն է, գործընթացը։
Ներածություն
Համակարգչային խաղեր կարող են ստեղծել ինչպես անհատներ, այնպես էլ մի քանի անհատից կազմված թիմեր։ Կոմերցիոն խաղերը ստեղծվում են ծրագրավորողների կողմից, ովքեր աշխատում կամ վարձված են որևէ կազմակերպության կողմից։ Այդպիսի կազմակերպությունները մասնագիտացված են ստեղծելու խաղեր՝ անհատական համակարգչի, պլանշետների և այլ խաղային սարքավորումների համար ։
Խաղի բյուջետը
Հիմնականում խաղի մշակման ամբողջ պրոցեսի ֆինանսավորումը կատարվում է այլ ընկերության կողմից, որին անվանում են խաղի հրատարակիչ։ Այդ ընկերությունը, խաղի մշակման ավարտից հետո զբաղվում է խաղի տարածմամբ, գովազդով և իր վրա է վերցնում ամբողջ ֆինանսական մասը։ Մյուս տարբերակը խաղի տարածման, թվային տարածումն է։ Այս դեպքում որևէ միջնորդ֊կազմակերպություն գոյություն չունի, փոխարենը խաղի ստեղծողները ինտերնետ պրոտոկոլների միջոցով օգտատիրոջ սարքավորմանն են փոխանցում խաղի օրինակները։
Ավելի մեծ բյուջետ ունեցող խաղերի վրա կարող են ծախսվել տասնյակ միլիոն ամերիկյան դոլլարներ։ Բացի դրանից, մեծանում էր նաև խաղի վրա աշխատող մասնագետների թիվը։ Այդպես օրինակ, 90֊ականներին PlayStation բարձակի համար խաղ կարող էր ստեղծել 10 հոգանոց թիմը մոտ 1 տարում, PlayStation 2 բարձակի համար (2000֊ականներ) խաղեր ստեղծում էին 30֊50 հոգանոց թիմերը 2 տարում, իսկ 2010 թվականից սկսված խաղերի վրա աշխատում են ավելի քան 100 մասնագետներ, որոնք մշակումը ավարտում են 3 տարում։
Xbox 360֊ի և PlayStation 3֊ի համար ստեղծված խաղը, 2012֊ին արժեցել է մոտ 20 միլիոն ամերիկյան դոլլար, և որպեսզի ֆինանսական բացը լրացվի անհրաժեշտ է եղել վաճառել խաղի 2 միլիոն օրինակ։
Թիմում մասնագետների դերը
Ժամանակակից խաղերի ստեղծման համար անհրաժեշտ է ավելի մեծ մասնագիտական անձնակազմ ունեցող թիմ։ Այդպիսի թիմերը իրենց մեջ ներառում են մի շարք մասնագետներ։ Այդպիսիք են՝ պրոդյուսերը, հրատարակիչը և մշակման թիմը որն իր հերթին իր մեջ ներառում է՝ խաղ֊դիզայներին, նկարչին, գլխավոր ծրագրավորողին և փորձարկողին։
Փաստաթղթավորումը
Թիմի մեծացման հետ անհրաժեշտ է դառնում նախագծի փաստաթղթավորման գործոնը։ Մի կողմից այն հեշտացնում է թիմակիցների և ներդրումների որոնումը, մյուս կողմից հնարավորություն է տալիս ամբողջությամբ նախագծելու խաղի մշակման գործընթացը։ Փաստաթղթերի պարունակությունը կախված է մասնագետների մակարդակից։ Ստորև ներկայացված է 3 հիմնական փաստաթղթերը․
Ռիսկի գործոնը
Խաղը ստեղծելիս կան ասպեկտներ, որոնք պահանջում են մեծ ֆինանսական ռեսուրս։ Այդպիսիք են ձայնի և երաժշտության ստեղծումը և ընտրությունը, կերպարների գործողությունները և շարժը, որոնք արվում են հատուկ դերասանների կողմից և այլն։ Հաճախ այդպիսի խոշոր ներդրումը վեր է լինում խաղը մշակողի ուժերից, այդ պատճառով նա փորձում է գտնել համակիրներ, ովքեր իրենց վրա կվերցնեն պրոյեկտի տարբեր մասերի իրագործումը։ Այս պրոցեսը կոչվում է աութսորսինգ։ Աութսորսինգի հետ կապված ծրագրերը կազմվում են մշակման պրոցեսի ընթացքում, քանի որ հենց այդ ժամանակ են հաշվվում բոլոր ֆինանսական և ժամանակային ծախսերը։
Գիտնական
Գիտնական, որևէ գիտական բնագավառիի մասնագետն, որն ունի իրական ներդրում գիտության մեջ։ Լայն իմաստով գիտնական հասկացությունը կարող է վերաբերել ցանկացած մարդու, ով պարբերաբար ինքնուրույն ավելացնում է գիտելիքը կամ մասնակցում է այս կամ այն գիտական և փիլիսոփայական դպրոցի գործունեության կամ ավանդույթների պահպանության մեջ։ Ավելի նեղ իմաստով՝ գիտնականները միայն այն մարդիկ են, որոնք կիրառում են գիտական միջոցը ։ Գիտնականը կարող է մասնագետ լինել մեկ կամ մի քանի գիտական բնագավառներում ։
Բնության առավել ամբողջական պատկերացում ստանալու համար գիտնականները իրականացնում են հետազոտություններ, այդ թվում՝ ֆիզիկական, մաթեմատիկական և հասարակական բնագավառներում։
Դա է իրենց տարբերում փիլիսոփաներից, որոնք իրականության աներևույթ հատկությունների խորքային ճանաչողության համար կիրառում են տրամաբանություն կորցնելով բնության հետ անմիջական կապը՝ կենտրոնանալով ինքնին մտքի ոլորտի վրա։ Գիտնականները տարբեր են նաև ճարտարագետներից(ինժեներ), որոնք կիրառական նպատակներին ծառայող սարքավորումներ են նախագծում։ Երբ գիտությունը իրականացվում է կիրառման նպատակով այն կոչվում է «կիրառական գիտություն», սարքավորման սկզբունքային նախագծումից հետո գիտությունն ավարտվում է և ստացված նոր սարքավորումները անցնում են ճարտարագիտության և տնտեսագիտության ոլորտ։ Ներկա գիտնականի հասարակական դերը կարելի է մասնակիորեն համապատասխանության մեջ դնել 17-րդ դարի բնափիլիսոփաների հետ, սակայն «գիտնական» արտահայտությունը առավել արդիական է։ Մինչև 19-րդ դարի վերջերը և 20-րդ դարի սկիզբը գիտության հետազոտողներին անվանում էին «բնափիլիսոփա» կամ «գիտության մարդ»   ։ Ետխորհրդային պետություններում գիտություն և գիտնական բառերը լիարժեք չեն համապատասխանում անգլիական science և scientist բառերին, որովհետև վերջինները հաճախ օգտագործվում են ավելի նեղ իմաստով, սահմանվելով միայն ճշգրիտ գիտությունների և ճշգրիտ գիտություններով զբաղվող մարդկանցով      ։
Մասնավորապես, գիտնականների օգտագործած գիտական միջոցաբանությունը ներառում է քաջ հայտնի ստուգված փաստերի ընդհանրացումը, վերացական գաղափարների կիրառումը, ենթադրույթնների ծնումը և ստուգումը, տեսությունների ստեղծումը՝ որպես առավել ընդհանրական մակարդակի փաստերի, գիտական նկարագրության զարգացումը՝ սկսած լավ ուսումնասիրվածից դեպի անհայտը։
Գիտական որակավորման հատկանիշներ
Գիտական որակավորման հիմնական ձևական հատկանիշ է հանդիսանում հեղինակավոր գիտական պարբերականներում հետազոտությունների նյութերի տպագրությունը և հեղինակավոր գիտաժողովներում զեկույցները։ Հայաստանում իրականացված է ձևական փորձ հեղինակավորները այլ պարբերականներից տարբերակելու համար, դրանք կազմում են ԲՈՀի «ԸՆԴՈՒՆԵԼԻ ՊԱՐԲԵՐԱԿԱՆ ԳԻՏԱԿԱՆ ՀՐԱՏԱՐԱԿՈՒԹՅՈՒՆՆԵՐԻ ՑՈՒՑԱԿ»ը ։ Սակայն նույնիսկ հեղինակավոր պարբերակակնների միջև գոյություն ունի ոչ միարժեք հասկացվող առաջնայնությունների համակարգ։ Որպես կանոն, առավել առաջնայնություն ունեն միջազգային պարբերականները և գիտաժողովները, միջազգային ճանաչումը նույնպես առավել բարձր է գնահատվում ազգայինից։ Գիտնականի հեղինակությանը և որակավորման ընդունումը կապված է մասնագետների շրջանում իր հեղինակությամբ։ Հայտնի են գիտնականների դասակարգումը ըստ հղման ցուցչի՝ այլ գիտնականների կողմից տվյալ գիտնականի աշխատանքների հղումների քանակի ցուցանիշի։ Գիտական հանրության մեջ բարձր է գնահատվում դասախոսական աշխատանքը։ Բարձր վարկանիշով ուսումնական հաստատությունում դասախոսությունների մատուցման իրավունքը գիտնականի բարձր որակավորման ճանաչման մասին է խոսում։ Բարձր է գնահատվում նաև գիտական դպրոցի ստեղծումը, այսինքն գիտական ղեկավարի պատկերացումները զարգացնող մի քանի գիտնականի պատրաստումը։
Գիտնականի մասնագիտական գիտության պատկանելությունը և որակավորման աստիճանը կարող են ձևականորեն որոշվել տեղական և ազգային հանձնաժողովներով՝ (Ատենախոսության պաշտպանության խորհուրդ, Որակավորման հանձնաժողով, ԲՈՀ)։ ԽՍՀՄ-ում և Հայաստանում գիտնականի որակավորումը ձևականորեն հաստատվում է գիտական աստիճանով (գիտությունների թեկնածու կամ գիտությունների դոկտոր) և գիտական կոչումով (դոցենտ կամ պրոֆեսոր)։ Աստիճանաշնորհումը և կոչումների շնորհումը վերահսկում է ԲՈՀ-ը։ Գիտական աստիճանները շնորհվում են գիտական ուղղություններին համապատասխան, օրինակ՝ ֆիզմաթ գիտությունների թեկնածու, պատմական գիտությունների թեկնածու և այլն։
Գիտական կոչում ստանալու համար անհրաժեշտ է գրել ատենախոսություն և պաշտպանել այն համապատասխան մասնագիտացված խորհրդում։ Մեծ գիտական ներդրման ժամանակ բացառության կարգով կոչումը կարող է տրվել ատենախոսությանը փոխարինող «կատարված աշխատանքների զեկույց»ով։ Բացառությունները արվում են շատ հազվադեպ, օրինակ, բարձր պաշտոն զբաղեցնող անձանց համար։ Հաջող պաշտպանության անհրաժեշտ պայման է գիտական արդյունքների տպագրությունը և փորձարկումը։ Որպես փորձարկում սովորաբար հասկանում են գիտաժողովներում զեկուցելը, քանի որ այդ ձևաչափը թույլ է տալիս երկխոսությամբ քննարկել արդյունքները և համապատասխանաբար ստանալ բաց քննադատություն այն դեպքում, երբ գիտական հանրությունը համաձայն չէ արդյունքների հետ։
Գիտական կոչում ստանալու համար (դոցենտ կամ պրոֆեսոր) բացի գիտական աստիճանից պահանջվում է վարել մանկավարժական աշխատանք, մասնավորապես ունենալ ուսումնա-մեթոդական տպագրություններ։ Գոյություն ունեն որակավորման ավելի մանր ձևական հատկանիշներ, օրինակ՝ ասպիրանտների գիտական աշխատանքով ղեկավարման թույլատվությունը հանդիսանում է թեկնածուից դոկտորի անցման անհրաժեշտ քայլ։
Հայաստանում գիտական հանրության կողմից բարձրագույն ճանաչման ընդունված չափորոշիչն է Գիտությունների ազգային ակադեմիայի թղթակից անդամ և, այնուհետև, ակադեմիկոս ընտրվելը։
Գիտնականի և ճարտարագետի տարբերություն
Գիտնականներին հաճախ շփոթում են ճարտարագետների (ինժեներ) հետ։ Վերջիններս առավել մոտ են կիրառական գիտությանը։ Գիտնականները հետազոտում են բնությունը՝ իր հիմնական սկզբունքների բացահայտման նպատակով, այնինչ ճարտարագետները կիրառում են գիտությանը հայտնի սկզբունքները տեխնիկական խնդիրների տնտեսական լուծումներ մշակելու համար ։ Գիտությունը հիմնվում է դիտվող փաստերի և ստուգելի ճշմարտությունների վրա, որոնք ընդհանրացված են կանոնակարգված համակարգերի տեսքով, այդ մշակված համակարգերը կարող են փոխանցվել և հաստատվել այլ մարդկանց կողմից։ Ճարտարագիտությունը գիտական սկզբունքների ճարտար և ստեղծագործ կիրառությունն է, որը թույլ է տալիս լուծել մեր հետևյալ առօրյա խնդիրները՝ նախագծում, ստեղծում, կառավարում, շահագործում, համակարգերի ղեկավարում կամ աշխատանք ։ Հակիրճ ասած՝ գիտնականները հետազոտում են, իսկ ճարտարագետները՝ կառուցում։ Այդուհանդերձ, գոյություն ունեն բազում օրինակներ, երբ նույն մարդը երկու ոլորտում էլ զգալի հաջողությունների է հասել։ Գիտնական-փորձարարները հաճախ լուծում են ճարտարագիտական խնդիրներ՝ կառուցելով փորձնական մոդելներ և սարքավորումներ, իսկ որոշ ճարտարագետներ կատարում են բարձրակարգ գիտական հետազոտություններ։ Մեխանիկայում, Էլեկտրոնիկայում, քիմիայում և օդատիեզերական հետազոտություններում, նոր երևույթների և նյութերի հետ աշխատելիս, ճարտարագետները հաճախ հայտնվում են գիտության առաջնային գծում։ Պետրուս Դեբայը մինչ քիմիայից Նոբելյան մրցանակի ստացումը միաժամանակ և՛ երևելի ճարտարագետ էր, և՛ ուներ ֆիզիկոսի գիտական աստիճան։ Պոլ Դիրակը քվանտային մեխանիկայի հիմնադիրներից է, նա նույնպես սկսել է իր կարիերան որպես ճարտարագետ, որից հետո դարձավ մաթեմատիկոս և ֆիզիկոս-տեսաբան։ Քլոդ Շենոնը ճարտարագետ-տեսաբան էր, նա հիմնադրել է ժամանակակից մաթեմատիկական տեսությունը՝ տեղեկատվության տեսությունը։ Հայաստանի գիտական հաստատություններում ճարտարագետ հաճախ անվանում են լաբորանտներին կամ այլ առընթեր օգնական անձնակազմին։
Հղումներ
Կատեգորիա:Մասնագիտություններ Կատեգորիա:Գիտնականներ
Ստանիցա
Ստանիցա կամ կազակական յուրտ - կազակական գյուղական վարչական միավոր, որը բաղկացած է կազակական մեկ կամ մի քանի բնակավայրից (խուտոր, ավան)։ Ստանիցա է կոչվում նաև կազակական բնակավայրն իր բոլոր հողերով ու բնակչությամբ։ Ցանկացած տիպի բնակավայրում ապրող կամ ինչ-որ առաքելությամբ որևէ տեղ ուղարկված յուրաքանչյուր կազակական համայնք ևս կոչվում էր ստանիցա և ուներ իր ղեկավար ատամանը։
Պատմություն
Ստանիցաները համարվել են զինվորական բնակավայրեր, որոնք ունակ էին կազակական զորքին տալու հեծյալների մեկ հարյուրյակ (էսկադրոն)։ Այդ բնակավայրերում տները գերազանցապես միահարկ էին, կառուցված էին փայտից կամ ծղոտախառն կավի՝ արևի տակ թրծված աղյուսներից, տանիքապատված էին եղեգով կամ կղմինդրով։
Ստանիցայի մշակութային կենտրոնը ուղղափառ եկեղեցին ու դպրոցն էին, հասարակական կենտրոնը՝ շուկայի հրապարակը՝ մայդանը]]») ։ Յուրաքանչյուր ստանիցայում շինություն էր հատկացված ստանիցայի վարչությանը և հարյուրյակային գրասենյակին ։ Ստանիցայից ոչ հեռու գտնվում էր գերեզմանատունը:Մոտակայքում հաճախ լինում էր նաև ալրաղաց։ Եթե մերձակայքում իրավիճակն անհանգստանալու տեղիք էր տալիս, ստանիցայի շուրջը խրամատներ էին փորվում, հողապատնեշներ բարձրացվում։ Քանի որ տղամարդիկ զինվորական ծառայության մեջ էին գտնվում, տնտեսությունը ստիպված էին լինում վարել կանայք ։
Ստանիցայի ղեկավար կազմը ընտրվում էր ընդհանուր հավաքում։ Վարչակազմի մեջ մտնում էին ատամանը, վերջինիս օգնականը և գանձապահը։ Ատամանն էր հողակտորները բաշխում կազակների ընտանիքներին։ Եթե ստանիցան մեծ չէր, վարչակազմի ընտրությանը մասնակցում էին բոլոր տղամարդ բնակիչները, իսկ եթե մեծ էր՝, յուրաքանչյուր տասը ընտանիք մեկ ներկայացուցիչ էր ընտրում և ուղարկում մասնակցելու հավաքին։
Ըստ գրքային մի ձևակերպման՝ ստանիցա էր համարվում նաև թշնամուն փնտրելու համար նշանակված ծառայող մարդկանց ջոկատը ։
Ներկայումս ստանիցաներ՝ որպես բնակավայրեր, գոյություն ունեն Ռուսաստանի Դաշնության հետևյալ սուբյեկտներում. Ադիգեյա, Դաղստան, Ինգուշեթիա, Կարաչաևո-Չերկեսիա, Հյուսիսային Օսեթիա, Կրասնոդարի և Ստավրոպոլի երկրամասեր, Ռոստովի և Վոլգոգրադի մարզեր։
Նախքան 1917 թվականի Հոկտեմբերյան հեղափոխությունն ու 1918-1922 թվականների քաղաքացիական պատերազմը ստանիցաներ եղել են նաև Ուրալում, Դոնբասում, Սիբիրում, Հեռավոր Արևելքում ու Ղազախստանում, սակայն ժամանակի ընթացքում դրանք վերափոխվել են այլ կարգավիճակ ունեցող բնակավոյրերի։
Արտաքին հղումներ
Կատեգորիա:Բնակավայրեր ըստ տեսակի
Crystal Dynamics
Crystal Dynamics, ընկերություն, որը զբաղվում է համակարգչային խաղերի մշակմամբ և հրապարակմամբ նախատեսված տարբեր պլատֆորմների համար՝ Panasonic 3DO, Windows, PlayStation, PlayStation 2, Nintendo 64, GameCube, Dreamcast, PlayStation 4, Xbox Series X, Game Boy Color։ Ընկերությունը զբաղվել է Tomb Raider խաղաշարքի մշակմամբ և հետագա զարգացմամբ։ Crystal Dynamics-ը ունի 6 կոնֆերանսի սենյակները, որոնցից յուրաքանչյուրը անվանված է Tomb Raider խաղի մոտիվներով՝ «Լավա», «Ձյուն», «Ջրի տակ», «Երկինք», «Ջունգլի» և «Անապատ» ։
Պատմություն
Ընկերությունը հիմնադրվել է 1992 թվականին և միանգամից սկսել է թողարկել խաղեր, որոնք տարածել է կոշտ սկավառակների միջոցով։ 1998 թվականին դադարել է գործել առաձին և դարձել է Eidos-ի դուստր ընկերությունը, որին էլ հետագայում գնվել է Square Enix ընկերության կողմից։ Գլխավոր գրասենյակը տեղակայված է Ռեդվուդ-սիթիում (Կալիֆոռնիա)։ Ընկերությունը իր անվանումը ստացել է ի պատիվ, այն գործընթացի, երբ հեղուկը փոփոխում է իր ագրեգատային վիճակը դառնալով ավելի պինդ, որից էլ առաջանում են կրիստալները։ Բացի դա, Crystal Dynamics-ին դուր էր գալիս CD հապավումը, որը հիշեցնում էր ընկերության կողմից խաղերի թողարկման տարբերակի մասին։ Ընկերությանը համաշխարհային հայտնիություն բերել է Tomb Raider խաղի վերաթողարկումը։ Հայտնիությամբ երկրորդ խաղը համարվում էր Legacy of Kain։ Խաղաշարք, որը պատմում էր մռայլ, դժոխքային հերոսների մասին, որոնք ապրում են կեղծ միջնադարյան աշխարհում ։
2022 թվականի մայիսի 1-ին Embracer Group-ը հայտարարեց, որ պատրաստվում է Square Enix-ից գնել մի քանի ստուդիաներ, այդ թվում՝ Crystal Dynamics, Eidos Montreal և Square Enix Montreal ։ Գործարքն ավարտվեց 2022 թվականի օգոստոսի 26-ին ։
Արտաքին հղումներ
Կատեգորիա:Ընկերություններ Կատեգորիա:Ընկերություններ այբբենական կարգով Կատեգորիա:Համակարգչային խաղեր Կատեգորիա:Ստուդիաներ Կատեգորիա:Համակարգչային խաղեր արտադրողներ այբբենական կարգով
Յուրի Բաբայան
Յուրի Բաբայան, ազատ ոճի ըմբշամարտի և սամբոյի խորհրդային և հայ մարզիչ։ ԽՍՀՄ սպորտի վարպետ։ ԽՍՀՄ վաստակավոր մարզիչ. Հայաստանի Հանրապետության ֆիզիկական կուլտուրայի և սպորտի վաստակավոր գործիչ (2004)։ Խասավյուրտի պատվավոր քաղաքացի է։ «Երախտագիտություն» մեդալի ասպետ ։
Կենսագրություն
Յուրի Բաբայանը ծնվել է 1929 թվականի հունիսի 5-ին Բաքվում։ Ըմբշամարտով է զբաղվել դպրոցական տարիներից, դարձել Մոսկվայի և Մոսկվայի մարզի չեմպիոն, ԲԿՄԱ ընկերության առաջնության, Բաքվի և Ադրբեջանական ԽՍՀ առաջնությունների մրցանակակիր։ 1958 թվականին ավարտել է Ադրբեջանի ֆիզիկական կուլտուրայի պետական ինստիտուտը։ 1958-1968 թվականներին Ստեփանակերտում զբաղվել է մարզչական գործունեությամբ։
1968 թվականին տեղափոխվել է Երևան և հետագայում աշխատել որպես մարզիչ «Սպարտակ» մարզական ընկերությունում և Երևանի օլիմպիական հերթափոխի պետական քոլեջում։ Պատրաստել է միջազգային մակարդակի մի քանի ըմբիշներ։ Նրա ամենահայտնի աշակերտներից են Եվրոպայի չեմպիոններ Գուրգեն Բաղդասարյանն ու Անուշավան Սահակյանը, որոնց նա մարզել է իրենց մարզական կարիերայի ընթացքում։ Տարբեր տարիներին աշխատել է նաև Օլիմպիական խաղերի մրցանակակիր Արմեն Մկրտչյանի և աշխարհի չեմպիոն Դավիթ Սաֆարյանի հետ ։
Մահացել է 2014 թվականի մայիսի 5-ին։ Թաղված է Զեյթունի գերեզմանատանը։
Գրականություն
Կատեգորիա:ԽՍՀՄ վաստակավոր մարզիչներ Կատեգորիա:ԽՍՀՄ սպորտի վարպետներ Կատեգորիա:ՀՀ ֆիզիկական կուլտուրայի և սպորտի վաստակավոր գործիչներ Կատեգորիա:Երախտագիտության մեդալակիրներ
Սերգեյ Պողոսյան (նկարիչ)
Սերգեյ Արամայիսի Պողոսյան, հայ նկարիչ, Հայաստանի նկարիչների միության անդամ։
Կենսագրություն
1990 թվականին ավարտել է Երևանի գեղարվեստաթատերական ինստիտուտը։ Հեղինակ է մի շարք հայ մտավորականների (Գ․ Գասպարյան, Օ․ Դուրյան, Խ․ Աբրահամյան, Ս․ Սարգսյան և ուրիշներ) և Արցախի ազգային ազատագրական պայքարի հերոսների (Ս․ Սարգսյան, Ս․ Օհանյան, Ս․ Կարապետյան, Ա․ Փափազյան, Վ․ Աղաջանյան և ուրիշներ) դիմանկարների։
Ծանոթագրություններ
Կատեգորիա:Հայ նկարիչներ Կատեգորիա:1947 ծնունդներ Կատեգորիա:Մայիսի 15 ծնունդներ Կատեգորիա:Թբիլիսի քաղաքում ծնվածներ Կատեգորիա:Հայաստանի նկարիչների միության անդամներ Կատեգորիա:Երևանի պետական գեղարվեստաթատերական ինստիտուտի շրջանավարտներ
Բելգրանո (շրջան, Բուենոս Այրես)
Բելգրանո (Belgrano), շրջան Արգենտինայի մայրաքաղաք Բուենոս Այրեսի հյուսիսային հատվածում։ Զբաղեցնում է մոտավորապես 8,02 կմ² տարածք։ Բնակչության թվաքանակը 2001 թվականի տվյալներով եղել է 126 816, խտությունը՝ 15 812,4 մարդ/կմ² ։
Պատմություն
Հիմնադրվել է 1855 թվականին, կոչվել Արգենտինայի ազգային դրոշի նախագծի հեղինակ, քաղաքական ու ռազմական առաջնորդ Մանուել Բելգրանոյի անունով։ Նորաստեղծ բնակավայրը կարճ ժամանակամիջոցում արագ տեմպերով աճել ու զարգացել է և 1880 թվականին ստացել քաղաքի կարգավիճակ։ Այդ նույն տարում Բելգրանոն մի քանի շաբաթ եղել է Արգենտինայի մայրաքաղաքը և հենց այդ ժամանակ ու այստեղ է ընդունվել Բուենոս Այրեսն Արգենտինայի մայրաքաղաք հռչակելու մասին օրենքը ։ 1887 թվականին Բուենոս Այրեսին մերձ Բելգրանո և Ֆլորես քաղաքները ներառվել են մայրաքաղաքի դաշնային շրջանի մեջ։
Տեսարժան վայրեր
Բելգրանոյի տարածքում է գտնվում Սարմիենտոյի անվան պատմության թանգարանը, որտեղ ցուցադրված են Արգենտինայի նախկին նախագահներ Դոմինգո Ֆաուստինո Սարմիենտոյին և Նիկոլաս Ավելյանեդային պատկանած իրեր։ Թանգարանը գործում է Բելգրանոյի նախկին ռատուշայում, որտեղ նիստեր է անցկացրել Արգենտինայի ազգային կոնգրեսը այն շաբաթների ընթացքում, երբ Բելգրանոն երկրի մայրաքաղաքն էր։
Այս շրջանի սահմաններում է ընկած նաև արգենտինական համբավավոր «Ռիվերփլեյթ» ֆուտբոլային թիմի և Արգենտինայի ֆուտբոլի ազգային հավաքականի մարզումների ու տնային հանդիպումների անցկացման գլխավոր ասպարեզը՝ Անտոնիո Լիբերտիի անվան «Մոնումենտալ» մարզադաշտը, որը 2019 թվականին իրականացված վերակառուցումից հետո կարող է միաժամանակ ընդունել 70 074 հանդիսական   ։
Արտաքին հղումներ
Կատեգորիա:Արգենտինայի բնակավայրեր Կատեգորիա:Բուենոս Այրես
Բուգաս
Բուգաս (Бугас), գյուղ Ուկրաինայի Դոնեցկի մարզի Վոլնովախսկի շրջանում։ Բնակավայրը նախկինում նաև անվանվել է Բուգասու, Բուգաս, Մակսիմովնա։ Հիմնադրվել է 1802 թվականին։
2001 թվականի տվյալներով Բուգաս գյուղում բնակվում էր 1 449 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Վոլնովախսկի շրջանի բնակավայրեր Կատեգորիա:Ուկրաինայի գյուղեր Կատեգորիա:1802 թվականին հիմնադրված բնակավայրեր
STX Europe
STX Europe, նորվեգական նավաշինական ընկերություն, որը ստեղծվել է Aker Yards ASA անվանումով։ 2004 թվականից Օսլոյի ֆոնդային բորսա ունի լիսթինգ OBX Index: 2009 թվականի սկզբներից հարավկորեական նավաշինական STX Shipbuilding կոնցեռնը հանդիսանում է ընկերության միակ սեփականատերը, որը իր հերթին նախաձեռնել է Պսլոյի ֆոնդային բորսայում STX Europe ընկերության դեսլինգը։